[{"text_idx": "#000000", "text": "Teknologio navigas islamanojn al Mekao"}, {"text_idx": "#000001", "text": "Irana firmao ZikrOnline prezentis en la ekspozicio CeBIT malmultekostan pos\u0302aparaton Hag\u0302o, kiu helpas al islamanoj dum la pilgrimaj\u0302o al Mekao. Kaj speciala MP3-ludilo de la sama firmao scias doni tradukon de la Korano en 26 lingvaj versioj. Sufic\u0302as elekti kiun c\u0302apitron vi volas, kaj vi povas eklerni la araban. Mankas indiko c\u0302u inter la 26 tradukoj c\u0302eestas esperanto."}, {"text_idx": "#000002", "text": "La simpla elektronika skatoleto posedas kelkajn bildajn butonojn. La islamano premas iun c\u0302iufoje, kiam li volas plenumi iun taskon el tiuj, kiuj survoje al Mekao farendas. En la kapau\u0306skultiloj li tiam au\u0306dos la preg\u0302on kiun li ripetadu. La eta elektronika helpilo grandas kaj pezas ne pli ol pakaj\u0302o da ludkartoj."}, {"text_idx": "#000003", "text": "\u201cG\u0302i estas tre malmultekosta, por ke c\u0302iu pilgrimo g\u0302in povu ac\u0302eti,\u201d diris dum la foiro al redaktantoj de Technet.cz reprezentanto de la firmao Samy Khadem-Al-Cherieh. En Germanio oni vendos la Hag\u0302o-mas\u0302inon kontrau\u0306 15 eu\u0306roj. En Arabio la prezo onidire estos ankorau\u0306 multe malpli alta."}, {"text_idx": "#000004", "text": "La ordo de la butonoj korespondas kun la ordo de la ritualaj taskoj, tiel ke ec\u0302 komencanta pilgrimo ne povas erari. La bildetoj sur la butonoj demonstras la unuopajn taskojn kaj post premo de c\u0302iu el ili eksonas en la kapau\u0306skultiloj la g\u0302usta preg\u0302o el la Korano."}, {"text_idx": "#000007", "text": "Zikr 2: Pli ol simpla Koran-au\u0306digilo"}, {"text_idx": "#000008", "text": "La elektronika Korano aspektas kiel plej malmultekosta MP3-ludilo, sed ene de la skatolo situas tre kapabla programo. Por elektita urbo (en la datumbazo estas 3.200 urboj) g\u0302i scias kalkuli la g\u0302ustajn tempojn por unuopaj preg\u0302oj. Dum vi el la integrita lau\u0306tparolilo au\u0306 la kapau\u0306skultiloj au\u0306skultas legaj\u0302on en la araba, sur la ekrano rulig\u0302as traduko en elektita lingvo. Sufic\u0302as elekti la c\u0302apitron, unu el la tridek plej konatoj imamoj kaj la lingvon, en kiu vi volas la kantatan prezenton de la Korano au\u0306di. Ankau\u0306 eblas au\u0306skulti komentarion pri la Korano (en la angla lingvo). Aldone per la ilo eblas ankau\u0306 foti (2-megapiksela fotilo) kaj el la 4-gigabitoka SD-karto ankau\u0306 au\u0306digi ajnan alian muzikdosieron en formato MP3, WMA au\u0306 MP4 (3GP)."}, {"text_idx": "#000009", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000012", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]